stanford-oval/wikipedia huggingface dataset:
יוז'ף אנגל (מלחין)
חייו הפרטיים

בנו הראשון (ריכרד אנגל, פץ', 1882 - מאוטהאוזן, 1945) נקרא ריכרד לכבודו של ריכרד וגנר, ולבנו השני (רוברט אנגל, פץ', 1883 - פץ', 1943) נקרא לזכרו של רוברט שומאן.
הוא אהב מאוד את העיר פץ'. ממשרדו ברחוב ראקוצי, הוא הלך מדי יום בדרך הוניאדי יאנוש. אף על פי שכתב בגרמנית, הוא הרגיש פטריוט הונגרי. כאשר פסל לזכרה של המלכה אליזבת (אליזבת, נסיכת בוואריה) נחנך ב-1899, הוא השמיע את ההמנון ההונגרי בנוסף לאוסטרי, ואחר כך נשא נאום בהונגרית והניח זר בשם ההונגרים.
קברו נמצא בבית הקברות היהודי ברחוב סיב (Szív) בפץ'. על מצבתו כתוב מספר דניאל :"והמשכלים יזהרו כזהר הרקיע".
ליוזף אנגל היה אוסף של יצירות אמנות והדפסים ישנים שנעלמו במהלך מלחמת העולם השנייה.
בספרות

פרידריך אנגל-יאנושי,… aber ein stolzer Bettler. Erinnerungen aus einer verlorenen Generation. Verlag Styria, Graz 1974 ISBN 3-222-10831-5 .
Engel de Janosi, Josef. In: Lexikon deutsch-jüdischer Autoren. Band 6: Dore–Fein. Hrsg. vom Archiv Bibliographia Judaica. Saur, München 1998, ISBN 3-598-22686-1, S. 381–384.
הערות שוליים

↑  geni.com
↑  Magyar Zsidó Lexikon: Engel József
↑  Oláh János: Egy "angyal" egykor és ma - Az Engel család felemelkedése, nagysága és...
↑  Hajzer Lajos: 150 évvel ezelőtt született Jánosi Engel József. Pécsi Szemle 2001. (4. évf.) 3. szám, 54-56. oldal(הקישור אינו פעיל, 2019-07)
↑  pecsizsidosag
| --- | --- |
בקרת זהויות :  NLI: 987007260857705171  GND: 1050460634  ISNI: 0000 0000 9934 4583  LCCN: n86119345  NTA: 156211653  VcBA: 495/197537  VIAF: 28059419   WorldCat (עם VIAF): 28059419
יחסי לוקסמבורג–רומניה

| יחסי לוקסמבורג–רומניה |
| --- | --- |
לוקסמבורג: רומניה


לוקסמבורג: רומניה
שטח (בקילומטר רבוע)
2,586: 238,391
אוכלוסייה
674,898: 18,988,203
תמ"ג (במיליוני דולרים)
85,755: 351,003
תמ"ג לנפש (בדולרים)
127,064: 18,485
משטר
מונרכיה חוקתית: רפובליקה

שגרירות רומניה בלוקסמבורג
יחסי לוקסמבורג–רומניה הם היחסים הבילטרליים בין לוקסמבורג ורומניה.
סקירה כללית

לאורך ההיסטוריה, רומניה ולוקסמבורג המודרנית תמיד נהנו ממערכת יחסים ייחודית, שהחלה במאה ה-12, כאשר סקסונים טרנסילבנים שמקורם היה בין השאר מדוכסות לוקסמבורג, נדדו מזרחה והתיישבו בטרנסילבניה. תנועת הגירה שנייה התרחשה במאה ה-18 כאשר תושבי דוכסות לוקסמבורג דאז יצאו לכיוון מישורי הדנובה (באנאט טמשוואר), והתבססו כמתיישבים על אדמה זו שנכבשה בעבר על ידי ההבסבורגים מהטורקים וכיום היא חלק מרומניה.
היחסים הדיפלומטיים הדו-צדדיים בין רומניה ללוקסמבורג כוננו לראשונה ב-8 בדצמבר 1920, ובשנת 1966 הועלו הנציגויות הדיפלומטיות בהתאמה לדרגת שגרירות. לאחר נפילת המשטר הקומוניסטי, הממשלה הדמוקרטית של רומניה מינתה, בשנת 1990, את השגריר התושב הראשון שלה בלוקסמבורג. במהלך שילובה ההדרגתי במבנים האירו-אטלנטיים (האיחוד האירופי, נאט"ו), רומניה ולוקסמבורג מגדילות את הסינרגיה שלהן במסגרת בינלאומית דו-צדדית ורב-צדדית. יתרה מכך, ב-5 באפריל 2005 חתמו רומניה (ובולגריה) על אמנת ההצטרפות לאיחוד האירופי בלוקסמבורג, תחת נשיאות לוקסמבורג של מועצת האיחוד האירופי.
נציגויות דיפלומטיות

לוקסמבורג מיוצגת ברומניה באמצעות שגרירותה באתונה, יוון, ובנוסף מחזיקה קונסוליה בבוקרשט.
רומניה מחזיקה בלוקסמבורג שגרירות בלוקסמבורג סיטי.
יחסי לוקסמבורג–שוודיה

| יחסי לוקסמבורג–שוודיה |
| --- | --- |
לוקסמבורג: שוודיה


לוקסמבורג: שוודיה
שטח (בקילומטר רבוע)
2,586: 450,295
אוכלוסייה
674,898: 10,619,488
תמ"ג (במיליוני דולרים)
85,755: 593,268
תמ"ג לנפש (בדולרים)
127,064: 55,866
משטר
מונרכיה חוקתית

מימין: אנרי, הדוכס הגדול של לוקסמבורג, ורעייתו מריה תרזה, הדוכסית הגדולה של לוקסמבורג, ביחד עם סילביה, מלכת שוודיה, וקרל השישה עשר גוסטב, מלך שוודיה, בביקור משותף במוזיאון ואסה בסטוקהולם, 2008
יחסי לוקסמבורג–שוודיה הם היחסים הדו-צדדיים והדיפלומטיים בין לוקסמבורג ושוודיה. שתי המדינות הן חברות מלאות באיחוד האירופי.
סקירה כללית

ב-3–4 במאי 2015 ביקר שר האוצר של לוקסמבורג בסטוקהולם, כדי לחזק את הקשרים הכלכליים בין המדינות.
נציגויות דיפלומטיות

לוקסמבורג מיוצגת בשוודיה באמצעות שגרירותה בקופנהגן, דנמרק.
שוודיה מחזיקה בלוקסמבורג קונסוליה כללית בלוקסמבורג סיטי.
יחסי סיירה לאון – רוסיה

| יחסי סיירה לאון – רוסיה |
| --- | --- |
סיירה לאון: רוסיה


סיירה לאון: רוסיה
שטח (בקילומטר רבוע)
71,740: 17,098,242
אוכלוסייה
8,686,490: 144,612,532
תמ"ג (במיליוני דולרים)
3,810: 2,021,421
תמ"ג לנפש (בדולרים)
439: 13,978
משטר
רפובליקה: רפובליקה פדרלית נשיאותית

שגריר סיירה לאון מגיש את כתב ההאמנה שלו לנשיא רוסיה דמיטרי מדבדב, 2011
יחסי סיירה לאון–רוסיה הם היחסים הדו-צדדיים בין רוסיה לסיירה לאון.
היסטוריה

ברית המועצות כוננה יחסים דיפלומטיים ב-18 בינואר 1962. בדצמבר 1991 הכירה סיירה לאון בפדרציה הרוסית כיורשת החוקית לברית המועצות. בשנת 1963 נפתחה שגרירות ברית המועצות בפריטאון, אולם היא נסגרה בספטמבר 1992, בשנת 1965 נפתחה שגרירות סיירה לאון במוסקבה.
בשנת 2001 נפתחה קונסוליית כבוד של רוסיה בסיירה לאון.
יחסי סחר

יחסי הסחר בין רוסיה לבין סיירה לאון כפופים להסכם הסחר 1965. רוסיה הפעילה פרויקט בסיירה לאון (אפריל 2010 - אוקטובר 2011) להכנסת טכנולוגיות בעלות נמוכה וידידותית לסביבה בתחום הדייג ועיבוד הדגים. ההסכם המקביל נחתם במוסקבה ב-17 במאי 2010.
נציגויות דיפלומטיות

רוסיה מיוצגת בסיירה לאון באמצעות שגרירותה בקונאקרי, גינאה ובנוסף היא מחזיקה קונסוליה בפריטאון.
סיירה לאון מחזיקה ברוסיה שגרירות במוסקבה.
יחסי בנגלדש–ניגריה

| יחסי בנגלדש–ניגריה |
| --- | --- |
בנגלדש: ניגריה


בנגלדש: ניגריה
שטח (בקילומטר רבוע)
148,460: 923,768
אוכלוסייה
174,095,429: 233,892,108
תמ"ג (במיליוני דולרים)
437,415: 362,815
תמ"ג לנפש (בדולרים)
2,513: 1,551
משטר
דמוקרטיה פרלמנטרית: רפובליקה פדרלית

יחסי בנגלדש–ניגריה מתייחסים ליחסים הבילטרליים בין הרפובליקה העממית של בנגלדש לרפובליקה הפדרלית של ניגריה. גם בנגלדש וגם ניגריה חברות בארגונים בינלאומיים, כולל בארגון לשיתוף פעולה אסלאמי וב-D-8.
שיתוף פעולה

מסחר והשקעות, חקלאות ותיירות הם תחומים עיקריים בשיתוף פעולה בין שתי המדינות.
יחסים כלכליים

בנגלדש וניגריה הביעו עניין הדדי להרחיב את הסחר וההשקעות הבילטרליות בין שתי המדינות. תרופות בנגלדשיות, סריגים, מלט, מוצרי יוטה, קרמיקה, כלי שיט, הנדסה קלה, מוצרי עור ופלסטיק סומנו כמוצרים בעלי פוטנציאל עצום בשוק הניגרי. ניגריה דחקה באנשי עסקים בנגלדשים במדינה להשקיע במגזרי החקלאות, עיבוד המזון, התרופות, הציוד הרפואי, ה-ICT והחינוך של ניגריה. הסחר בין שתי המדינות עמד על 14 מיליון דולר בשנת 2012. בשנת 2014, ועדת התעריפים של בנגלדש הכינה מחקר היתכנות ליתרונות החתימה על הסכמי סחר חופשיים/מועדפים חדשים עם מדינות אפריקה והמליצה שניגריה יחד עם מאלי הן המדינות המבטיחות ביותר לחתימה על הסכמים כאלה.
ספורט

הכדורגלן הניגרי אלטה קינגסלי הוא כדורגלן בליגות המועדונים בבנגלדש. הוא היה אמור לשחק בנבחרת בנגלדש בכדורגל לאחר שקיבל אזרחות בנגלדשית, אך לא התאפשר לו מכיוון שלא קיבל אישור לכך מקונפדרציית הכדורגל של אסיה.
נציגויות דיפלומטיות

לבנגלדש יש שגרירות באבוג'ה, בירת ניגריה.
לניגריה הייתה שגרירות בדאקה אך היא נסגרה. ניגריה מיוצגת בבנגלדש על ידי שגריר שאינו תושב בניו דלהי, בירת הודו.
יחסי לוקסמבורג–רוסיה

| יחסי לוקסמבורג–רוסיה |
| --- | --- |
לוקסמבורג: רוסיה


לוקסמבורג: רוסיה
שטח (בקילומטר רבוע)
2,586: 17,098,242
אוכלוסייה
674,898: 144,612,532
תמ"ג (במיליוני דולרים)
85,755: 2,021,421
תמ"ג לנפש (בדולרים)
127,064: 13,978
משטר
מונרכיה חוקתית: רפובליקה פדרלית

יחסי לוקסמבורג–רוסיה הם היחסים הדיפלומטיים הרשמיים שבין הדוכסות הגדולה של לוקסמבורג לבין הפדרציה הרוסית. שתי המדינות חברות מלאות בארגון לביטחון ולשיתוף פעולה באירופה.
היסטוריה

מאז 1982 קיימת בלוקסמבורג כנסייה רוסית אורתודוקסית. במפקד האוכלוסין הלוקסמבורגי של 2008 זיהו עצמם 943 אנשים כרוסים.
נשיא רוסיה הראשון בהיסטוריה שביקר בלוקסמבורג היה ולדימיר פוטין שביקר בה ביקור בזק רשמי שהחל ונגמר באותו יום - 24 במאי 2007.
במהלך מלחמת גאורגיה–רוסיה ב-2008 טענה לוקסמבורג כי רוסיה הפרה את החלטה 1808 של מועצת הביטחון של האו"ם, אותה ההחלטה שרוסיה הצביעה לה בעד רק מספר חודשים קודם. הביקורת הלוקסמבורגית על רוסיה גברה במיוחד לאחר ההכרה באבחזיה ובדרום אוסטיה.
ייצוג

לוקסמבורג מיוצגת ברוסיה בדרג השגרירות באמצעות שגרירות רשמית שהיא מחזיקה במוסקבה, בירת המדינה. לוקסמבורג מיוצגת ברוסיה גם בדרג הקונסולרי באמצעות 4 קונסוליות שהיא מחזיקה בערים: סנט פטרבורג, צ'רפובץ, מגניטוגורסק, ויקטרינבורג.
רוסיה מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר.
יחסי סיירה לאון – שווייץ

| יחסי סיירה לאון – שווייץ |
| --- | --- |
סיירה לאון: שווייץ


סיירה לאון: שווייץ
שטח (בקילומטר רבוע)
71,740: 41,277
אוכלוסייה
8,686,490: 8,933,409
תמ"ג (במיליוני דולרים)
3,810: 884,940
תמ"ג לנפש (בדולרים)
439: 99,060
משטר
רפובליקה: רפובליקה קונפדרטיבית

יחסי סיירה לאון–שווייץ הם היחסים הדיפלומטיים הרשמיים שבין רפובליקת סיירה לאון לבין הקונפדרציה השווייצרית.
היסטוריה

בין רפובליקת סיירה לאון לבין הקונפדרציה השווייצרית מתקיימים יחסים דיפלומטיים רשמיים. על פי משרד החוץ השווייצרי, "היחסים שבין רפובליקת סיירה לאון לקונפדרציה השווייצרית הם יחסים המתמקדים בחיסול חובותיה של סיירה לאון ובעזרה הומניטרית".
בסוף המאה התשע עשרה, הקולוניה הבריטית של סיירה לאון חוותה התפתחות כלכלית חדה ביותר שהביאה עמה חברות שווייצרית. שווייצרים עבדו בסיירה לאון עבור חברות מסחריות, מותגים קטנים ומלונות. במהלך השפל הגדול העולמי בשנות השלושים של המאה העשרים ואי היציבות הפוליטית בעולם, עזבו חברות  שווייצריות את המדינה.
השווייצרים בסיירה לאון ניהלו מכרה בוקסיט שמצאו בשנת 1963 וזה היה הדבר שמנע מהם מלעזוב. במלחמת האזרחים של שנות התשעים נמכר המכרה והתרחשה ירידה בכמות התושבים השווייצריים בסיירה לאון.
שווייץ פתחה קונסוליה בפריטאון ב-1920, ולאחר העצמאות זו שודרגה לקונסוליה הכללית שקיימת במדינה. בראש הקונסוליה הכללית עומד קונסול כבוד.
שווייץ הכירה בעצמאותה של סיירה לאון ב-17 באפריל 1961 ושתי המדינות כוננו את יחסיהן הדיפלומטיים הרשמיים לאחר כשנה, בשנת 1962. שווייץ וסיירה לאון חתמו על מספר הסכמים לחיסול החובות ולעזרה הומניטרית בין השנים 1984–2007.
שווייצרים בסיירה לאון

על פי הלשכה השווייצרית המרכזית לסטטיסטיקה, בסוף שנת 2015 התגוררו בסיירה לאון שבעה עשר אזרחים שווייצרים. בשנת 1920, בשיא צמיחת המדינה, התגוררו בה כמאה אזרחים שווייצרים.
נציגויות דיפלומטיות

שווייץ אינה מיוצגת בסיירה לאון בדרג השגרירות. שווייץ מיוצגת בסיירה לאון בדרג הקונסולרי באמצעות קונסוליה רשמית שהיא מחזיקה בפריטאון, בירת המדינה.
סיירה לאון אינה מיוצגת בשווייץ בדרג השגרירות. סיירה לאון מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
טריי ברק

| --- | --- |

ברק בשנת 2018
 לידה:  12 בנובמבר 1992 (בן 31) קולומבוס שבאוהיו, ארצות הברית
 עמדה:  רכז
 גובה:  1.83 מטר
 מספר:  3
 מכללה:  אוניברסיטת מישיגן (2011–2013)
 דראפט:  בחירה תשיעית, 2013 מינסוטה טימברוולבס
 קבוצות כשחקן
 2013–2016   2016–2017   2017–2018   2018–2019   2019   2019–2020   2020–2022  2022–:  יוטה ג'אז   וושינגטון ויזארדס   וסטצ'סטר ניקס   ניו יורק ניקס   דאלאס מאבריקס   פילדלפיה 76'   דאלאס מאבריקס  אוקלהומה סיטי ת'אנדר
 הישגים כשחקן
 חמישיית הרוקיז של העונה (2014)   זכייה בפרס נייסמית' (2013)   זכייה בפרס ג'ון אר. וודן (2013)
אלפונסו קלארק "טריי" ברק השלישי (באנגלית: Alfonso Clark "Trey" Burke III; נולד ב-12 בנובמבר 1992) הוא כדורסלן אמריקאי, המשחק בעמדת הרכז בקבוצת אוקלהומה סיטי ת'אנדר מליגת ה-NBA.
קריירת תיכונים ומכללות

ברק נולד וגדל בעיר קולומבוס שבאוהיו. בילדותו התחבר עם שחקן ה-NBA לעתיד ג'ארד סאלינג'ר, ושיחק עמו בקבוצת הכדורסל של "תיכון נורת'לנד" אותה אימן אביו של סאלינג'ר. בשנת 2009 זכה עם קבוצתו באליפות התיכונים של מדינת אוהיו, ובשנתו האחרונה בתיכון קלע 23.6 נקודות בממוצע למשחק וזכה בתואר זכה התיכונים המצטיין של אוהיו ("Ohio Mr. Basketball").
בשנת 2011 החל ללמוד ולשחק באוניברסיטת מישיגן, בה שיתף פעולה עם שחקני ה-NBA לעתיד טים הארדוויי, גלן רובינסון, קאריס לוורט, ניק סטאוסקאס ומיץ' מקגרי. בעונתו השנייה קלע 18.6 נקודות ומסר 6.7 אסיסטים בממוצע למשחק, והוביל את מישיגן עד שלב גמר אליפות המכללות, בו הפסידה לאוניברסיטת לואיוול בתוצאה 76–82, על אף תצוגה מצוינת של ברק שקלע 24 נקודות. בסיום עונתו השנייה והאחרונה במכללות זכה בפרס נייסמית' ובפרס ג'ון אר. וודן, המוענקים לשחקן המצטיין בליגת המכללות כולה.
קריירה ב-NBA > יוטה ג'אז

ברק נבחר בבחירה התשיעית של דראפט ה-NBA לשנת 2013 על ידי מינסוטה טימברוולבס, ומיד הועבר בטרייד ליוטה ג'אז בתמורה לגורג'י ג'נג ושבאז מוחמד. בסוף-שבוע האולסטאר 2014 זכה ברק באתגר הכישורים, במשותף עם דמיאן לילארד. לאורך עונת הרוקי שלו קלע 12.8 נקודות למשחק כרכז הפותח של הג'אז, וזכה 3 פעמים בתואר רוקי החודש באזור המערבי. במשחק האחרון של אותה עונה קלע שיא עונתי של 32 נקודות בניצחון קבוצתו מול הטימברוולבס. בסיום העונה נבחר לחמישיית הרוקיז של העונה וסיים במקום השלישי בהצבעות לתואר רוקי העונה, אחרי מייקל קרטר-ויליאמס וויקטור אולדיפו.
במהלך עונתו השנייה איבד את מקומו בחמישייה הפותחת לרוקי דנטה אקסום, ובעונה העוקבת שימש כמחליפו של הרוקי ראול נטו.
קריירה ב-NBA > וושינגטון ויזארדס

לקראת עונת 2016/2017, לאחר 3 עונות ביוטה, נשלח בטרייד לוושינגטון ויזארדס בתמורה לבחירת דראפט עתידית. בעונה זו השתתף לראשונה בפלייאוף ה-NBA, אך מיעט לקבל דקות משחק ושותף בשלושה בלבד מתוך 13 משחקי הפלייאוף של קבוצתו.
קריירה ב-NBA > ניו יורק ניקס

באוקטובר 2017 חתם ברק בניו יורק ניקס, אשר שחררה אותו כעבור שלושה ימים. כשבוע לאחר מכן חתם בקבוצת הבת של ניו יורק מליגת הפיתוח, וסטצ'סטר ניקס, במדיה שיחק במשך כשלושה חודשים. כבר במשחקו השני בקבוצה קבע שיא מועדון כשקלע 43 נקודות מול דלאוור 87', וב-26 המשחקים בהם שותף בליגת הפיתוח קלע ממוצע של 26.6 נקודות למשחק.
בשל היכולת הגבוהה שהציג בווסטצ'סטר, החתימה אותו ניו יורק ניקס ב-14 בינואר 2018 על חוזה עד סוף עונת 2018/2019. במשחק מול שארלוט הורנטס ב-26 במרץ 2018 קלע שיא קריירה ב-NBA של 42 נקודות.
קריירה ב-NBA > דאלאס מאבריקס

באמצע עונת 2018/2019 הועבר בטרייד יחד עם קורטני לי, קריסטפס פורזינגיס וטים הארדוויי הבן לדאלאס מאבריקס, תמורת דניס סמית', דיאנדרה ג'ורדן, וסלי מת'יוז ושתי בחירות דראפט עתידיות בסיבוב הראשון.
קריירה ב-NBA > פילדלפיה 76'

לקראת עונת 2019/2020 חתם ברק על חוזה בפילדלפיה 76'. בפברואר 2020, לאחר 25 משחקים בלבד, שוחרר מהקבוצה.
קריירה ב-NBA > החזרה לדאלאס

ביולי 2020 חתם על חוזה בדאלאס מאבריקס.
קריירה ב-NBA > אוקלהומה סיטי ת'אנדר

ביוני 2022 הועבר בטרייד ליוסטון רוקטס. בספטמבר 2022 הועבר בטרייד בפעם השנייה לאוקלהומה סיטי ת'אנדר.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | יוטה | 70 | 68 | 32.3 | 0.380 | 0.330 | 0.903 | 3.0 | 5.7 | 0.6 | 0.1 | 12.8 |
| 2014/2015 | יוטה | 76 | 43 | 30.1 | 0.368 | 0.318 | 0.752 | 2.7 | 4.3 | 0.9 | 0.2 | 12.8 |
| 2015/2016 | יוטה | 64 | 0 | 21.3 | 0.413 | 0.344 | 0.817 | 1.8 | 2.3 | 0.5 | 0.1 | 10.6 |
| 2016/2017 | וושינגטון | 57 | 0 | 12.3 | 0.457 | 0.443 | 0.759 | 0.8 | 1.8 | 0.2 | 0.1 | 5.0 |
| 2017/2018 | ניו יורק | 36 | 9 | 21.8 | 0.503 | 0.362 | 0.649 | 2.0 | 4.7 | 0.7 | 0.1 | 12.8 |
| 2018/2019 | ניו יורק | 33 | 7 | 20.9 | 0.413 | 0.349 | 0.827 | 1.9 | 2.8 | 0.6 | 0.2 | 11.8 |
| 2018/2019 | דאלאס | 25 | 1 | 17.4 | 0.463 | 0.356 | 0.837 | 1.5 | 2.6 | 0.5 | 0.1 | 9.7 |
| 2019/2020 | פילדלפיה | 25 | 0 | 13.2 | 0.465 | 0.421 | 0.722 | 1.5 | 2.5 | 0.5 | 0.1 | 7.4 |
| 2019/2020 | דאלאס | 8 | 1 | 23.9 | 0.427 | 0.432 | 0.909 | 1.9 | 3.8 | 1.1 | 0.1 | 12.0 |
| 2020/2021 | דאלאס | 62 | 1 | 14.7 | 0.428 | 0.354 | 0.895 | 0.9 | 1.3 | 0.6 | 0.1 | 6.6 |
| 2021/2022 | דאלאס | 42 | 0 | 10.5 | 0.391 | 0.317 | 0.870 | 0.8 | 1.4 | 0.3 | 0.0 | 5.1 |
| קריירה |  | 498 | 130 | 20.9 | 0.410 | 0.345 | 0.810 | 1.8 | 3.1 | 0.6 | 0.1 | 9.6 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2017 | וושינגטון | 3 | 0 | 6.6 | 0.000 | 0.000 | 0.000 | 0.0 | 1.7 | 0.0 | 0.0 | 0.0 |
| 2020 | דאלאס | 6 | 3 | 26.0 | 0.508 | 0.471 | 0.600 | 3.2 | 2.0 | 1.3 | 0.3 | 12.3 |
| 2021 | דאלאס | 2 | 0 | 8.5 | 0.000 | 0.000 | 0.500 | 0.5 | 0.5 | 0.0 | 0.0 | 0.5 |
| 2022 | דאלאס | 10 | 0 | 3.7 | 0.500 | 0.400 | 1.000 | 0.3 | 0.4 | 0.1 | 0.0 | 3.2 |
| קריירה |  | 21 | 3 | 11.0 | 0.446 | 0.375 | 0.722 | 1.1 | 1.0 | 0.4 | 0.1 | 5.1 |
הערות שוליים

↑  ביוגרפיה, באתר קבוצת אוניברסיטת מישיגן
↑  סטטיסטיקות המכללות של ברק, באתר sports-reference.com
↑  סיכום משחק גמר המכללות 2013, באתר הרשמי, 8 באפריל 2013
↑  ברק משלים זכייה בכל פרסי שחקן העונה במכללות, באתר קבוצת אוניברסיטת מישיגן, 7 באפריל 2013
↑  רשימת הנבחרים בדראפט 2013, באתר basketball-reference.com
↑  ברק נשלח בטרייד ליוטה, באתר הרשמי של ה-NBA,‏ 27 ביוני 2013
↑  ברק ולילארד זוכים בתחרות הכישורים 2014, באתר ESPN,‏ 16 בפברואר 2014
↑  דוח המשחק בין יוטה למינסוטה, באתר basketball-reference.com
↑  תוצאות ההצבעות לפרסי עונת 2013/2014, באתר basketball-reference.com
↑  ברק נשלח בטרייד לוושינגטון, באתר wizardstoday.com,‏ 7 ביולי 2016
↑  ברק קולע שיא מועדון של 43 נקודות, באתר cbssports.com,‏ 7 בנובמבר 2017
↑  סטטיסטיקות הקריירה בליגת הפיתוח, באתר basketball-reference.com
↑  דוח המשחק בין ניו יורק לשארלוט, באתר basketball-reference.com
↑  פורזינגיס עבר לדאלאס תמורת ג'ורדן וסמית', באתר ערוץ הספורט, 1 בפברואר 2019
↑  ברק חותם על חוזה בפילדלפיה, באתר הקבוצה, 30 ביולי 2019
↑  פילדלפיה מצרפת את רובינסון וברקס, באתר הקבוצה, 6 בפברואר 2020
↑  ברק חוזר לשחק בדאלאס, באתר וושינגטון פוסט, 1 ביולי 2020
יחסי לטביה – סן מרינו

| יחסי לטביה – סן מרינו |
| --- | --- |
לטביה: סן מרינו


לטביה: סן מרינו
שטח (בקילומטר רבוע)
64,589: 61
אוכלוסייה
1,867,238: 33,579
תמ"ג (במיליוני דולרים)
43,627: 1,855
תמ"ג לנפש (בדולרים)
23,364: 55,254
משטר
רפובליקה

סגנית יו"ר הסאימה (הפרלמנט הלטבי) זנדה קלניניה-לוקשביצה (מימין) נפגשת עם שגרירת סן מרינו סילביה מרקטי, 2023
יחסי לטביה–סן מרינו הם היחסים הדיפלומטיים שבין רפובליקת לטביה לבין הרפובליקה המרוממת של סן מרינו.
הסכמים דיפלומטיים

בין המדינות נחתמו שני הסכמים דיפלומטיים:
הסכם בדבר כינון היחסים הדיפלומטיים בין המדינות - 27 בינואר 2000
הסכם בדבר ביטול דרישות הוויזה - 29 בינואר 2004
יחסים כלכליים

בשנת 2016, שווי הסחורה שיוצאה מסן מרינו ללטביה הגיעה לסך 120 אלף דולר אמריקאי והיא כללה בגדי פרווה, בגדים לגברים ולנשים, מכונות שטיפה וכביסה ועוד. באותה שנה, שווי הסחורה שיוצאה מלטביה לסן מרינו הגיעה לסך 24.1 אלף דולר אמריקאי והיא כללה מכונות לעיבוד מתכת ועוד.
בשנת 2015, שווי הסחורה שיוצאה מסן מרינו ללטביה הגיעה לסך 88.6 אלף דולר אמריקאי והיא כללה מכונות שטיפה, כביסה, גזעים ועוד. באותה שנה, שווי הסחורה שיוצאה מלטביה לסן מרינו הגיעה לסך 2.53 אלף דולר אמריקאי והיא כללה ציוד ספורט בלבד.
ייצוג

לטביה אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת את לטביה נמצאת ברומא, בירת איטליה.
סן מרינו אינה מיוצגת בלטביה, הן בדרג השגרירות והן בדרג הקונסולרי.
יחסי לוקסמבורג–קזחסטן

| יחסי לוקסמבורג–קזחסטן |
| --- | --- |
לוקסמבורג: קזחסטן


לוקסמבורג: קזחסטן
שטח (בקילומטר רבוע)
2,586: 2,724,900
אוכלוסייה
674,898: 20,655,596
תמ"ג (במיליוני דולרים)
85,755: 261,421
תמ"ג לנפש (בדולרים)
127,064: 12,656
משטר
מונרכיה חוקתית: רפובליקה נשיאותית

יחסי לוקסמבורג–קזחסטן הם היחסים הדיפלומטיים הרשמיים שבין הדוכסות הגדולה של לוקסמבורג לבין רפובליקת קזחסטן.
היסטוריה

בין הדוכסות הגדולה של לוקסמבורג לבין רפובליקת קזחסטן מתקיימים יחסים דיפלומטיים רשמיים.
ב-1 ביוני 1992 הכירה לוקסמבורג בעצמאותה של קזחסטן מברית המועצות ומהרפובליקה הסובייטית הסוציאליסטית הקזחית. ב-29 ביוני באותה השנה כוננו לראשונה יחסים דיפלומטיים רשמיים בין קזחסטן לבין לוקסמבורג. האינטרסים הלוקסמבורגיים בקזחסטן מיוצגים באמצעות שגרירות לוקסמבורג ברוסיה, האינטרסים הקזחיים בלוקסמבורג מיוצגים באמצעות שגרירות קזחסטן בבלגיה.
בין 26 ביוני לבין ה-28 ביוני 2008, ראש ממשלת לוקסמבורג ז'אן-קלוד יונקר ביקר באופן רשמי בקזחסטן. במהלך הביקור התקיימו חילופי אותות כבוד בין קזחסטן ללוקסמבורג.
ב-2010 התקיימה ועידת OSCE באלמטי, ראש המשלחת הלוקסמבורגית היה סגן ראש הממשלה של לוקסמבורג ושר החוץ. באותה השנה ביקר סגן ראש הממשלה גם בנור-סולטן. בשנת 2015 ביקר ראש ממשלת לוקסמבורג קסבייה בטל בקזחסטן.
במסגרת הביקורים הללו וביקורים נוספים שהתקיימו, נחתמו בין לוקסמבורג לבין קזחסטן הסכמים שהבולטים שבהם הם: הסכם בנושא שירותי אוויר בין קזחסטן ללוקסמבורג ומזכר הבנות בין הבנק הלאומי של קזחסטן לסוכנות הטכנולוגיה הפיננסית של לוקסמבורג.
נציגויות דיפלומטיות

קזחסטן אינה מיוצגת בלוקסמבורג בדרג השגרירות. קזחסטן מיוצגת בלוקסמבורג בדרג הקונסולרי באמצעות קונסוליה רשמית שהיא מחזיקה בלוקסמבורג סיטי, בירת המדינה.
לוקסמבורג אינה מיוצגת בקזחסטן בדרג השגרירות. לוקסמבורג מיוצגת בקזחסטן בדרג הקונסולרי באמצעות שתי קונסוליות רשמיות שהיא מחזיקה בערים: נור-סולטן (בירת המדינה), ואלמטי. לוקסמבורג האמינה את שגרירותה שבמוסקבה, בירת רוסיה הסמוכה, על קזחסטן.
יונדאי גטס

| --- | --- |

 מאפיינים כלליים
 יצרן:  יונדאי מוטור 
 שנות ייצור:  2002–2011
 מודל אחריו:  יונדאי i20 
 סיווג:  סופרמיני האצ'בק
 מרכב:  האצ’בק 3/5 דלתות
 אורך:  3,825 מ"מ 
 רוחב:  1,665 מ"מ 
 בסיס גלגלים:  2,455 מ"מ 
 מפרט טכני
 מנוע:  בנזין- 1.1 ליטר, 1.3 ליטר, 1.4 ליטר, 1.6 ליטר, דיזל- 1.5 ליטר
 הילוכים:  5 הילוכים ידני, 4 הילוכים אוטומטי
 
יונדאי גטס היא מכונית סופרמיני של חברת יונדאי הקוריאנית הנמכרת ברוב העולם חוץ מארצות הברית, קנדה וסין משנת 2002. המכונית מוצעת עם תיבת הילוכים ידנית בעלת 5 הילוכים ותיבת הילוכים אוטומטית בעלת 4 הילוכים.
למרות ההצלחה הגדולה של ממשיכות דרכה, היונדאי i20 באירופה ושל יונדאי אקסנט בקוריאה הדרומית, הגטס ממשיכה להימכר ברחבי העולם. בישראל הרכב התחיל להימכר בשנת 2003 והפך לרכב מבוקש בציי הליסינג ובחברות ההשכרה.
מנוע

כאשר הושקה הגטס, בשנת 2002 היא הוצגה עם מנועי בנזין 1.3 ליטר ו-1.5 ליטר ומנוע טורבודיזל 1.5 ליטר. בשנת 2004 התווסף לגטס מנוע בנזין 1.1 ליטר והמנוע 1.3 ליטר הוחלף על ידי 1.4 ליטר וה 1.5 ליטר הוחלף על ידי 1.6 ליטר.
בשנת 2008 יונדאי הציגה את הגטס החשמלית המסוגלת להגיע למהירות מרבית של 120 קמ"ש ולמרחק של 120 ק"מ.
בטיחות

הגרסה הבסיסית של גטס (GLF) הוצעה עם כרית אוויר אחת בלבד לנהג ועל כך קיבלה ביקורת שלילית רבה. גרסאות אחרות- GLI, GLS ודגם הספורט כבר הגיעו עם שתי כריות אוויר. הגטס קיבלה 4 כוכבים במבחני הריסוק המסכמים של יורו NCAP כאשר היא קיבלה 4 כוכבים לבטיחות מבוגרים וילדים וכוכב אחד בלבד לבטיחות הולכי רגל.
רמת האבזור GLS היא הגרסה היותר מאובזרת ונחשבת לטובה וחזקה מבחינת בטיחות.
שיווק

היא ידועה ברוב העולם כיונדאי גטס אך ישנם מקומות בהם היא נמכרת תחת שם אחר. בקוריאה הדרומית עצמה היא נקראת יונדאי קליק וכך גם בסוריה, בהודו היא נקראת יונדאי גטס פיים, ביפן היא נקראת יונדאי TB, בוונצואלה היא נקראת דודג' בריזה ובמלזיה היא נקראת אינוקום גטס. ונצואלה ומלזיה הן היחידות כיום אשר ממשיכות למכור את הרכב.
מחליפה

בסוף שנת 2008 יונדאי הציגה את ה-i20, שהחליפה את הגטס. אך למרות זאת, לאור ההצלחה הגדולה במכירות, מכירת הגטס המשיכה באירופה עד שנת 2011 במקביל למכירת ה-i20. כמו כן, הגטס ממשיכה להימכר בוונצואלה, מלזיה, וייטנאם והמזרח התיכון. בחלק מהארצות בהן ה-i20 לא נמכרת, הוחלט שה-i10 תחליף את הגטס.
יחסי סיישל–קניה

| יחסי סיישל–קניה |
| --- | --- |
סיישל: קניה


סיישל: קניה
שטח (בקילומטר רבוע)
455: 580,367
אוכלוסייה
131,009: 56,708,094
תמ"ג (במיליוני דולרים)
2,141: 107,441
תמ"ג לנפש (בדולרים)
16,346: 1,895
משטר
רפובליקה

יחסי סיישל–קניה הם היחסים הדיפלומטיים שבין הרפובליקה של סיישל לבין רפובליקת קניה. לשתי המדינות יחסים חמים, ונשיא קניה אוהורו קניאטה כינה אותם "שותפות טבעית".
היסטוריה

נשיא סיישל דני פאור ערך ביקור בקניה באפריל 2017, במהלכו קיים שיחות עם נשיא קניה אוהורו קניאטה. במהלך הביקור חתמו שתי המדינות על הסכמים רבים והסכימו על המשך שיפור היחסים הדו-צדדיים, הצבאיים והכלכליים בין שתי המדינות.
שרת החוץ של קניה, אמינה מוחמד, ביקרה רשמית בסיישל. במהלך ביקורה פגשה את נשיא סיישל, ג'יימס מישל.
שר החוץ של סיישל ביקר בקניה בשנת 2014, ובמהלך ביקורו קיים שיחות עם נשיא קניה ועם שר החוץ של קניה.
כמו כן, התקיים מפגש בין נשיאי קניה וסיישל, במהלך פסגת אפריקה-ארצות הברית.
שיתופי פעולה

שתי המדינות משתפות פעולה בתחומים רבים, ביניהם: סחר, ביטחון ימי ומלחמה נגד פיראטים, הכלכלה הכחולה (עוסקת בניצול ושימור הסביבה הימית), חילופי פרלמנטרים, חילופים בין לשכות הסחר, וכמו כן בתחומי נוער וספורט, תרבות, דיג ועוד.
כמו כן, לשתי המדינות יש גם מיזמים משותפים בתחומים דוגמת תיירות וחינוך, ומורים רבים בסיישל הם ילידי קניה.
בשנת 2015, שתי המדינות חתמו על הסכם מיסוי כפול. ההסכם צפוי להגדיל את היקף הסחר וההשקעות בין קניה וסיישל. כמו כן ההסכם עשוי לסייע לסביבה העסקית עבור חברות משתי המדינות.
שיתופי פעולה > סחר

בשנת 2012 היקף הסחר בין שתי המדינות עמד על 6 מיליון דולר אמריקאי.
קניה ייצאה סחורות שכללו מוצרים חקלאיים ותרופות בשווי 2 מיליון דולר אמריקאי ואילו סיישל ייצאה סחורות שכללו דגים ומוצריהם, בשווי כולל של 4 מיליון דולר.
ראו גם

יחסי אוגנדה-קניה
יחסי ארצות הברית-סיישל
יחסי ישראל–קניה